Document ID: /roh_data/filtered/fineweb-2-filterrobots_roh.jsonl.gz/45208

La crisa d'energia ha stgatschà ils quitads da corona ord ils hotels svizzers. Ina enquista da Hotelleriesuisse demussa che la crisa d'energia è cun distanza la pli gronda sfida per la stagiun d'enviern che stat avant porta.
70% dals manaschis sajan consuments gronds. Ils pretschs creschents per energia pudessian periclitar lur existenza. Sch'ils pretschs vegnian trais giadas uschè auts stoppian la mesadad dals manaschis serrar. En in palpiri da posiziun pretenda l'uniun perquai da la politica da preparar ad uras mesiras da sustegn.